Source: https://ispis.sk/judikatura/KSKE/1Co5/2012
Timestamp: 2020-04-03 01:29:43+00:00
Document Index: 16015273

Matched Legal Cases: ['§ 174', '§ 24', '§ 26', '§ 27', '§ 28', '§ 104', '§ 28', '§ 5', '§ 221', '§ 146', 'súd ', 'súd ', 'súd ', '§ 174', 'súd ', 'súd ', '§ 24', '§ 26', '§ 27', '§ 28', '§ 104', 'súd ', '§ 27', '§ 28', 'súd ', '§ 104', 'Súd ', 'súd ', 'súd ', '§ 104', '§ 5', 'súd ', '§ 221', 'súd ', '§ 146', '§ 221']

KSKE 1 Co 5/2012 - iSpis
iSpis Judikatúra – KSKE 1 Co 5/2012
KS v Košiciach, dátum 08.05.2012, sp.zn. KSKE 1 Co 5/2012
§ 174 ods. 3 písm. c) OSP § 24 OSP § 26 OSP § 27 ods. 1 OSP § 28 ods. 1 OSP § 104 ods. 2 OSP § 28 OSP § 5 ods. 1 zákona č. 71/1992 § 221 ods. 1 OSP § 146 ods. 1 písm. c) OSP
OSKE1 20C151/2010
Súd: Krajský súd Košice Spisová značka: 1Co/5/2012 Identifikačné číslo súdneho spisu: 7110213259 Dátum vydania rozhodnutia: 09. 05. 2012 Meno a priezvisko sudcu, VSÚ: JUDr. Peter Tutko ECLI: ECLI:SK:KSKE:2012:7110213259.1
Uznesenie Krajský súd v Košiciach v právnej veci Ž.C. R. V. C..s. so sídlom v L., F. Č.. XX, proti žalovanej V. B., bytom v Košiciach, Alžbetina 613/29, o zaplatenie 1.149,70 euro s prísl., o odvolaní žalovanej proti uzneseniu Okresného súdu Košice I zo dňa 27.9.2010 č.k. 20C 151/2010-44 a uzneseniu zo dňa 21.7.2010 č.k. 20C 151/2010-42 takto
Odvolacie konanie proti uzneseniu zo dňa 27.9.2010 č.k. 20C 151/2010-44 zastavuje.
Z r u š u j e uznesenie zo dňa 21.7.2010 č.k. 20C 151/2010-42.
Napadnutým uznesením zo dňa 27.9.2010 č.k. 20C 151/2010-44 súd prvého stupňa odmietol odpor proti platobnému rozkazu zo dňa 4.6.2010 sp.zn. 10Ro 1548/2010-38 vychádzajúc z ust. § 174 ods. 3 písm. c/ O.s.p. z dôvodu, že bol podaný neoprávnenou osobou - otcom žalovanej, nakoľko nepredložil plnomocenstvo na zastupovanie v konaní a ani na preberanie zásielok určených do vlastných rúk.
Uznesením zo dňa 21.7.2010 č.k. 20C 151/2010-42 súd prvého stupňa uložil žalovanej povinnosť zaplatiť súdny poplatok za odpor proti platobnému rozkazu v sume 68,50 euro do 3 dní od právoplatnosti uznesenia. Mal za to, že žalovaná má povinnosť zaplatiť poplatok za odpor proti platobnému rozkazu podľa položky č. 1 písm. a/ Sadzobníka súdnych poplatkov.
Proti uzneseniu zo dňa 27.9.2010 podal v mene žalovanej odvolanie jej S. H. G. a v odvolaní uviedol, že žalovaná - jeho dcéra uznesenie neprevzala do vlastných rúk, ale ho prevzal on. Žiadal súd, aby do konania vstúpil, lebo on využíval služby operátora a nie jeho dcéra. Bol toho názoru, že žalobca ako navrhovateľ platobného rozkazu podal faktúry, s ktorými nesúhlasí a ktoré aj reklamoval a z toho dôvodu žiada, aby žalobca predložil aj výpisy hovorov a objednaných služieb. Ohľadom žalovanej uviedol, že táto sa nenachádza na Slovensku a nevyužívala služby operátora, ale ich využíval on a teda chce vstúpiť do konania namiesto svojej dcéry.
Rovnako proti uzneseniu zo dňa 21.7.2010 podal odvolanie otec žalovanej H. G., ktorý ho odôvodnil tým, že žalovaná je v súčasnosti na materskej dovolenke a nachádza sa vo finančnej tiesni.
Na základe podaných odvolaní odvolací súd preskúmal napadnuté uznesenia a konanie im predchádzajúce a dospel k záveru, že nie sú splnené podmienky pre konanie o odvolaní žalovanej proti
uzneseniu súdu prvého stupňa zo dňa 27.9.2010 a vo vzťahu k uzneseniu zo dňa 21.7.2010 je daný dôvod na zrušenie tohto rozhodnutia.
Podľa § 24 O.s.p. účastník sa môže dať v konaní zastupovať zástupcom, ktorého si zvolil. Ak nejde o zastupovanie podľa § 26 O.s.p., môže si účastník zvoliť za zástupcu len fyzickú osobu.
Podľa § 27 ods. 1 O.s.p. účastník sa môže dať zastúpiť aj ktoroukoľvek fyzickou osobou spôsobilou na právne úkony. Tento zástupca môže konať jedine osobne.
Podľa § 28 ods. 1 O.s.p. zástupcovi, ktorého si účastník zvolil, udelí písomne alebo ústne do zápisnice plnomocenstvo buď pre celé konanie alebo len pre určité úkony.
Podľa § 104 ods. 2 O.s.p. ak ide o nedostatok podmienky konania, ktorý možno odstrániť, súd urobí preto vhodné opatrenia. Pritom spravidla môže pokračovať v konaní, ale nesmie vydať rozhodnutie, ktorým sa konanie končí. Ak sa nepodarí nedostatok podmienky konania odstrániť, konanie zastaví.
Z citovaného zákonného ustanovenia § 27 ods. 1 O.s.p. vyplýva, že účastník sa môže dať zastúpiť aj ktoroukoľvek fyzickou osobou a tejto udelí písomne alebo ústne do zápisnice plnomocenstvo (§ 28 O.s.p.) . K podmienkam konania preto patrí aj preukázanie plnej moci k zastupovaniu účastníka v konaní. Nepredloženie plnej moci udelenej k zastupovaniu v občianskom súdnom konaní je odstrániteľným nedostatkom podmienky konania. V takýchto prípadoch súd urobí podľa ust. § 104 ods. 2 vhodné opatrenia smerujúce k jeho odstráneniu.
V prejednávanej veci z obsahu spisu je zrejmé, že odpor proti platobnému rozkazu nepodala žalovaná, ale jej otec H. G., pričom však plnomocenstvo na zastupovaní žalovanej v konaní nepredložil. Súd prvého stupňa ho preto listom zo dňa 27.1.2011 vyzval, aby v lehote 15 dní predložil plnomocenstvo na zastupovanie žalovanej v konaní. Na uvedenú výzvu otec žalovanej reagoval listom zo dňa 7.2.2011 v ktorom uviedol, že žiada o predĺženie lehoty na predloženie plnomocenstva do 10.3.2011 vzhľadom na skutočnosť, že jeho dcéra sa nachádza v zahraničí. Vzhľadom na nečinnosť otca žalovanej súd prvého stupňa ho opätovne listom zo dňa 8.6.2011 vyzval na predloženie plnomocenstva na ktorý však nereagoval vôbec a plnomocenstvo na zastupovanie v konaní nepredložil.
Na základe uvedeného možno konštatovať, že v konaní sa nepodarilo odstrániť nedostatok podmienky konania, spočívajúcej v predložení plnomocenstva, preto odvolací súd postupom podľa § 104 ods. 2 O.s.p. konanie o odvolaní proti uzneseniu zo dňa 27.9.2010 zastavil.
Vzhľadom na skutočnosť, že žalovaná odpor proti platobnému rozkazu nepodala, nevznikla jej ani poplatková povinnosť podľa § 5 ods. 1 zákona č. 71/1992 Zb., preto odvolací súd postupom podľa § 221 ods. 1 O.s.p. zrušil uznesenie zo dňa 21.7.2010, ktorým súd prvého stupňa uložil žalovanej povinnosť zaplatiť súdny poplatok za podaný odpor proti platobnému rozkazu.
Výrok o trovách odvolacieho konania vyplýva z ust. § 146 ods. 1 písm. c/ v spojení s § 221 ods. 1 O.s.p..